google/wiki40b huggingface dataset:
Thaumas

Hos Hesiod

Thaumas har ingen stor posisjon i gresk mytologi. Han tilhører de første opphavelige guder, og er nevnt i Hesiods Theogonien («Gudenes tilblivelse») som «den store Thaumas» og synes å representere en legemliggjøring av «undrene» eller de mange farer som råder i havet. Han giftet seg med okeanide Elektra (eller Ozomene), en de 3000 døtrene til titanene Okeanos og Tethys. De barna som kom fra denne foreningen var de skumle kvinnevesene harpyerne «med vakkert hår», en form for bevingede ånder eller stormgudinner, og «den raskfotete» Iris, regnbuens gudinne. Hun fungerte også som gudenes budbringer. En del kilder legger også til den uklare gudinnen Arke som enda en datter, også tidvis assosiert med regnbuen.
Thaumas' skjebne var å bli veltet av Poseidon som ble en ny havgud.

Hos Apollodorus

I Apollodoros' Bibliotheka er Thaumas sønn av havguden Pontos og Gaia. Med Elektra, en av okeanidene, fikk han barna Iris og de to harpyier Aello og Okypete.

Andre betydninger

Thaumas var også navnet på en kentaur.
Imerissut

Imerissut (dansk: Arveprinsens Ejland) er en øygruppe i Diskobukta på vestkysten av Grønland.
Denne øygruppa og øya Disko ligger i Qaasuitsup kommune, tidligere Qeqertarsuaq kommune.
Hendrik Christian Andersen

Bakgrunn

Hendrik Christian Andersen var sønn av Anders Andersen fra Lærdal og Helene Monsine Monsen fra Bergen. Han bodde i Norge kun i sitt første leveår; familien emigrerte til Newport, Rhode Island  året derpå.  Som ung mann begynte han å arbeide med skulptur, han omgikkes den velstående eliten i byen, og var kunstlærer for Gertrude Vandebilt Whitney.

Verdensbyen

Fra 1907 var Andersens hovedprosjekt Verdensbyen, en slags utopisk syntese av mange ulike kulturformer, tenkt som en fysisk møteplass for de ypperste fremstøt innen vitenskap, teknikk, religion, politikk og kunst, og koblet sammen med en pasifistisk orientert organisasjon, Verdens samvittighet, som han opprettet sammen med Olivia Cushing 1912. Han innledet samarbeid med den franske arkitekten Ernest Hébrard (som senere ble kjent for sin plan for gjenreisingen av Saloniki etter bybrannen 1917), og prosjektet fikk støtte fra flere amerikanske rikfolk.
Mens arbeidet med Verdensbyen langsomt skred frem, arbeidet Andersen iherdig på en rekke store skulpturgrupper som skulle pryde bybildet. 1911 ble flere av skulpturene, bl.a. bronsegruppene Dag, Menneskeheten og Brorskap og en gipsmodell av Evig liv (egentlig tenkt som gravmonument over broren), vist på verdensutstillingen i Roma. 1913 ble det utgitt en bok om Verdensbyen, Creation of a World Centre of Communication, et manifest som ble sendt til en rekke regjeringer, kulturinstitusjoner og enkeltpersoner verden over for å samle støtte til prosjektet. Etter Olivia Cushings død 1917 stoppet imidlertid arbeidet med Verdensbyen i praksis opp; Andersen prøvde å gjenopplive det 1926 gjennom å søke støtte hos Italias diktator Mussolini, men det ble aldri fullført. Landområdet vest for Roma som Mussolini lovet til prosjektet, ble senere brukt til å reise utstillingskomplekset og bydelen EUR.
Cennétig mac Lorcáin

Styre

Cennétig var konge av Dál gCais, en av de irske stammene til Déisi, et folk i Munster. Deres navn var tilsynelatende av ny opprinnelse, og ble første gang nedtegnet på 930-tallet, og de hadde tidligere vært en uvesentlig del av nordlige Déisi. Kongene i Munster hadde på denne tiden kommet fra Eóganachta, en stor, kompleks gruppe av slektninger som hevdet nedstamming tilbake til Éogan Mór, en legendarisk konge i Munster på 100-tallet. De lærde menn innenfor Dál gCais skaffet en ny og forbedret genealogi (avstamming) for deres konger, og hevdet at de nedstammet fra Eógan Márs bror Cormac Cass.
Dál gCais hadde sitt maktsentrum i den østlige delen av det senere grevskapet Clare, en del av region som var kjent som Tuadmumu (senere som Thomond), et navn som første gang er bevitnet i 944 i en rapport om et nederlag til Cennétig ved Gort Rotacháin ved Eóganachta-kongen Cellachán Caisil.
I nedtegnelsene som handlet om Cennétigs død i 951 er han omtalt som «konge av Tuadmumu».

Barn

Cennétig synes å ha blitt far til mange barn, kanskje så mange som 11 sønner. Hans datter Órlaith ble hustru av Irlands overkonge Donnchad Donn. Hun ble drept i 941, muligens på grunn av utroskap med hennes stesønn Óengus.
To av sønnene — Dub og Finn Dub — ble det sagt skal ha dødd ved Gort Rotacháin i 944, to andre, Donncuan og Echthigern, døde i 950 under en invasjon av Munster ved Donnchad Donns etterkommer Congalach Cnogba. Den som etterfulgte Cennétig var tilsynelatende Lachtna, men ble selv drept kort tid etter, og ble da etterfulgt av sin bror Mathgamain.
Pingxiang (Chongzuo)

Pingxiang (kinesisk: 凭祥; pinyin: Píngxiáng) er et byfylke i den autonome region Guangxi i Folkerepublikken Kina. Det ligger i byprefekturet Chongzuo.
Befolkningen var på 100 229 innbyggere i 1999. Det har et areal på 650 kvadratkilometer.
Pingxiang ligger ved Kinas grense mot Vietnam. Kinas nasjonalvei 322 løper gjennom sentrum av selve byen Pingxiang, og det gjør også jernbanenlinjen fra Nanning som fortsetter videre over grensen og sør til Hanoi. En motorvei inn i Vietnam går også gjennom området.
Zhennanpasset ca. 10 km fra selve byen Pingxiang, der slaget ved Bang Bo fant sted under den sino-franske krig, kalles nå «Vennskapsporten» (Youyi Guan) og er innfallsporten til Vietnam.

Administrative enheter

Pingxiang består av storkommunene Pingxiang 凭祥镇, Youyi 友谊镇, Shangshi 上石镇 og Xiashi 夏石镇, og av kommunen Puzhai 浦寨.

Samferdsel

Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.
Brasils kultur

Musikk og dans

Musikk- og dansestiler som blant annet samba, bossa nova, forró og MPB er noen av de mest kjente delene av Brasils kulturliv. Andre genrer er frevo og axé. Karnevalet i Rio får mye internasjonal oppmerksomhet hvert år. I tillegg er karnevalet i Salvador og Olinda godt kjent.

Sport

Innenfor sport har landet sikret seg fem verdenscupseiere i fotball. Landet har fostret mange dyktige fotballspillere, hvor Pelé er den mest berømte. Kampsporten capoeira stammer også fra Brasil.

Litteratur og arkitektur

Innenfor litteratur er Paulo Coelho antakelig den mest kjente i Norge, mens Oscar Niemeyer er en internasjonalt anerkjent arkitekt.
Mike Harari

Bakgrunn og virke

Michael Harari ble født i Tel Aviv 18. februar 1927, og i tenårene ble han med i den jødiske militsen Haganah. Etter andre verdenskrig var over ble han sendt til Europa for å hjelpe jødiske overlevende etter Holocaust å emigrere til Israel, noe som var forbudt i den britiske mandatperioden. Etter etableringen av staten Israel i 1948 arbeidet han for sikkerhetsorganisasjonen Shin Bet. Harari begynte å arbeide for Mossad i 1954, og i 1970 ble han leder for seksjonen for spesialoperasjoner, kjent som Caesarea.
Den 21. juli 1973 skjøt en gruppe fra Mossad ned den marokkanske kelneren Ahmed Bouchikhi på åpen gate i Lillehammer. Han ble forvekslet med Ali Hassan Salameh, en leder i den palestinske aksjonistgruppen Svart september som blant annet drepte elleve israelske idrettsmenn under OL i München i 1972. 
Norsk etterforskning kom etterhvert til den konklusjon at en annen agent, Gustav Pistauer, var opprinnelig leder av aksjonen mot den mannen israelerne trodde var Salameh. Han skadet imidlertid benet og fikk legebehandling. Han synes å ha reist fra Norge før selve drapet. Etter dette ble lederfunksjonen overtatt av Mike Harari som antakelig anvendte identiteten Eduard Laskier.
I 1976 deltok Harari i planleggingen og utførelsen av Operasjon Entebbe, hvor palestinere hadde kapret et fly fra Air France og tvunget det til å lande i Entebbe i Uganda. Ved å utgi seg for å være italiensk forretningsmann skal Harari i forkant av aksjonen klart å komme inn på flyplassområdet. 
Førstestatsadvokat Lasse Qvigstad sendte, etter at politiet i 1996 hadde igangsatt en fornyet granskning av saken, en rettsanmodning til Israel om avhør av Harari. Norske myndigheter mente med sikkerhet å vite at Harari befant seg i hjemlandet Israel. Etter dette ble han etterlyst internasjonalt i juni 1998. Oslo forhørsrett har utferdiget pågripelsesbeslutning 28. juni 1998. Men landet fulgte vanlig kutyme med ikke utlevere egne borgere, og viste dessuten til «nasjonens sikkerhet». Senere ble etterlysningen av Harari avlyst..
Ved Michael Hararis død uttalte daværende forsvarsminister i Israel, Moshe Ya'alon, at Harari tilhørte den sjeldne gruppen som hadde bidratt til å etablere Israel.
Shunta Nagai

Karriere

Shunta Nagai startet sin profesjonelle karriere i Kashiwa Reysol i 2001. Han har også spilt for Mito HollyHock og Ehime FC.
Han ble tatt ut i Japans tropp til VM i fotball U-20 2001.
Datong (Heilongjiang)

Datong (大同区, Dàtóng Qū) er et bydistrikt i kinesiske provins Heilongjiang. Det er et bydistrikt i byprefekturet Daqing. Datong har et areal på 2 235 km² og teller ca. 250 000 innbyggere (2004).
Samefolket

Samefolket er et svensk samisk tidsskrift, som ble etablert i 1918 av juristen og redaktøren Torkel Tomasson. Det ble etablert under navnet Samefolkets egen tidning, og skiftet navn til Samefolket i 1960. Bladet er en videreføring av Lappernas egen tidning som Tomasson utga med 5 nummer i 1904–05 før det gikk inn. 
Språket i tidsskriftet er i hovedsak svensk, men fra 2006 er 25 % av stoffet på samisk, som regel både nordsamisk, lulesamisk og sørsamisk i hvert nummer.
Calf of Eday

Calf of Eday er en ubebodd øy i den skotske øygruppen Orknøyene og ligger nord for øya Eday. Utvinning av salt skjedde på øya fra 1600- til 1800-tallet. Rester etter dette kan fremdeles sees.
Niklas Süle

Landslaget

31. august 2016 fikk han sin første landskamp for Tyskland mot Finland.
Han tok sølv under Sommer-OL 2016.
Han ble tatt ut i Tysklands tropp til FIFA Confederations Cup 2017 i Russland.
Han ble tatt ut i Tysklands tropp til VM i fotball 2018 i Russland.
SPARC64

Mikroprosessoren

Mikroprosessoren inneholdt de fleste logiske kretsene, og bestod av 2.7 millioner transistorer. Den hadde 817 pinner for signaler, og 1 695 pinner for håndtering av strømtilførsel og jording. Dens størrelse var 17.53 mm x 16.92 mm eller 297 mm².
Mikroprosessoren inneholdt alle de utførende enhetene, samt en 4 Kb nivå-0 instruksjons-cache, som var direkte-mappet med en latens på en klokkepuls. De utførende enhetene bestod av to heltalls-enheter, to enheter for henholdsvis LOAD og STORE, en branch predictor og to desimaltalls-enheter. Enheten for branch prediction hadde en branch history table med 1,024 «inngangsporter» til forskjellige utfall av betingede hopp. Den ene desimaltallsenheten var en såkalt fused multiply add (FMA) for utførelse av multiplikasjon og addisjon, og benyttet seg av pipelining. Den andre desimaltallsenheten ble benyttet til divisjon, og benyttet ikke pipelining.
Mikroprosessoren hadde 116 generelle registre, og fire register-filer.
Mikroprosessoren var tilknyttet MMU og Cache-RAM brikkene gjennom ti ulike 64-bit busser. Fire adressebusser overførte virtuelle adresser til hver av de fire cache-RAM brikkene. To databusser overførte data fra registerfilen til de to cache-RAM brikkene som utgjorde systemets data-cache. Fire busser overførte data og instruksjoner fra hver av de fire cache-RAM brikkene til mikroprosessoren.

MMU

MMU-enheten hadde en størrelse på 163 mm². I tillegg til logikk for minnehåndtering, inneholdt den en cache-kontroller og to busser mot eksterne enheter. En 128-bit buss ble brukt til å aksessere minnet, mens den såkalte HAL I/O-bussen var en 64-bit, asynkron buss mot periferienheter.

Hurtigminne

Nivå-1 hurtigminne ble implementert med fire brikker: To stk 64 Kb-brikker for 128 Kb hurtigminne for instruksjoner og to stk 64 Kb-brikker for 128 Kb hurtigminne for data. Totalt bestod det av 4,3 millioner transistorer, med en størrelse på 14.0 mm x 10.11 mm, eller 142 mm². De fire brikkene hadde totalt 1,854 pinner, hvorav 446 ble brukt til signaler og 1,408 til strømtilførsel og jording.

Multi-brikke modul

De syv enhetene var produsert som et rektangulært multi-brikke modul av keramikk, organisert i en PGA med 565 pinner, hvorav 286 var dedikert signaler, og 218 strømtilførselen.
Frank Barson

Tidlig liv

Barson ble født i 1891 i Grimethorpe, Sheffield. I sine yngre dager var Barson smed, en karriere som bygget han fysisk til den fotballpersonligheten han ble i sin epoke. Barson spilte amatørfotball for Albion og Cammell Laird før han signerte for Barnsley.

Barnsley

Barson signerte august 1911 for Barnsley, og hans rykte som fotballspiller ble formet tidlig da han kort tid etter ble suspendert i to måneder etter en episode fra en vennskapskamp mot Birmingham City. Barson måtte også smugles ut av Goodison Park etter et uavgjort-oppgjør mot Everton i FA-cupen. Etter en kontrovers også med egen klubb i forbindelse med dekning av reisekostnader, ble Barson solgt til Aston Villa.

Aston Villa

Barson gikk til Aston Villa oktober 1919 for 2850 GBP, og ble, ifølge forfatterne David Goodyear og Tony Matthews, «en legende innen fotball, sannsynligvis ilagt flere suspensjoner enn noen annen engelsk forsvarsspiller», hvor han videre omtales som en kilde til revitalisering av et vaklende Villa-lag, hvis personlighet bragte fram det beste hos medspillerne.
Barsons opphold i Aston Villa ledet laget til seier i FA-cupen i 1919/20-sesongen, og han kom til å spille en landskamp, sin eneste i karrieren. Barson kom etterhvert på kant også med styret i Aston Villa, da han nektet å flytte fra Sheffield til Birmingham, og ble kort tid senere solgt.

Manchester United

Barson gikk i august 1922 til Manchester United i en overgang verd 5000 GBP, en betydelig som for en spiller den gangen. Barson ble lagkaptein i klubben, og ble lovet en pub dersom han ledet laget til opprykk fra League Division Two i løpet av de første tre sesongene for klubben, noe han gjorde i 1924/25-sesongen. Han ble overlevert et gjestgiveri i Ardwick, som han kun timer senere gav fra seg.
Som lagkaptein var Barson kjent for å være raus med råd til yngre spillere, i særdeleshet spillere som var på tur opp og fram i spillet. På banen fortsatte imidlertid Barson med sitt harde spill også etter overgangen. Han ble utestengt i to måneder for en enkeltepisode i en av FA-cupens kvartfinaler i 1926, hvor han, til tross for at ikke ble utvist i løpet av kampen, ble utestengt for spill i to måneder.
Barson utmerket seg også som spiller når han ikke var involvert i kontroverser, og bidro til et styrket forsvar hos Manchester United. Barson ble også en fryktet spiller i luften, og mot Sheffield United gikk en av hans headinger i mål fra 30 yards, godt over tjue meter.
Barson ble gitt fri overgang i 1928, i en alder av 37 år.

Watford

Barson signerte for Watson i en gratis overgang etter 1927/28-sesongen.

Som landslagsspiller

Barson spilte én landslagskamp i løpet av karrieren. Den fant sted 15. mars 1920, da England tapte 2–1 hjemme for Wales på Highbury.

Karriere som trener

Barson var i ulike trenerroller i flere klubber mot slutten av og etter karrieren som aktiv spiller, blant disse som spillende manager i Rhyl Athletic, og som ungdomstrener i Aston Villa.
Darlag

Darlag (kinesisk: 达日县; pinyin: Dárì Xiàn) er et fylke i det autonome prefektur Golog i provinsen Qinghai i Folkerepublikken Kina.
Befolkningen var på 22 498 innbyggere i 1999.
Dream Factory Nordic

Dream Factory Nordic er et plateselskap, produksjonsselskap og management-selskap med base i Oslo sentrum. 
Noen artister selskapet har jobbet med inkluderer Doruntina Disha, Jaypea, Mr Bolly, Amazone samt Anders og Lars. Dream Factory fikk mye oppmerksomhet i norsk media da deres artist Doruntina gikk inn på en førsteplass på hitlistene i Albania. Siden dengang har Doruntina blitt utgitt i mer enn 27 land. Dream Factory Nordic eies av Kjell-Ola Kleiven. 
Blant selskapets mer profilerte låtskrivere og produsenter finner vi Tommy La Verdi og Kurt "Keegee" Gaasø Sistnevnte står blant annet bak Dinas «Bli hos meg» og Organics «Big Brother»
Dream Factory Nordic arrangerte i 2004 auditionkonseptet «Power Star Search» med den norske radiostasjonen Power Hit radio. Det ble holdt audition i hele 7 norske byer. Doruntina Disha fant finalen og fikk utgitt låten «Dreamworld».
I 2005 samarbeidet selskapet med radio kanalen P4 på prosjektet Anders & Lars. Dette var et prosjekt hvor målet var å få to av P4s programledere inn på VG-lista. Låten "Er det mulig" ble til, og debuterte på en 18.-plass.
Atromitos FC

Atromitos FC er en gresk fotballklubb som holder til i Peristeri i Athen. Klubben ble grunnlagt i 1923. Georgios Paraschos er manager. Klubbens eier heter Georgios Spanos.
April Heinrichs

Landslaget som spiller

Heinrichs begynte på landslaget da det var svært få klubber å spille på i USA, og hun var en av få amerikanske spillere som spilte utenlands, nærmere bestemt i italienske Prato. På landslaget markerte også Heinrich seg som spiller. Hun hadde det nest høyeste forholdet mellom antall kamper og antall scoringer med 0,8 mål per kamp, men dette kan henge sammen med at hun spilte i hovedsak kamper mot relativt lett motstand. Heinrichs eneste internasjonale mesterskap (hun var skadet under Gold Cup i 1991) VM i 1991 i Kina. Heinrich hadde skaffet seg et rykte for å være del av et, ifølge kinesiske journalister, «treegget sverd», bestående av henne selv, Carin Jennings og Michelle Akers. Heinrichs ble til slutt den minstscorende av de tre, men hun fikk fire nettkjenninger i turneringen. Etter VM la Heinrichs opp. I 1998 ble Heinrichs som første kvinnelige fotballspiller tatt med i «National Soccer Hall of Fame».

Landslaget som trener

Heinrichs tok over trenerrollen i 2000, etter at USA ikke hadde lyktes å vinne gull i OL i Sydney. Som trener fikk hun kritikk fordi hun ikke lyktes i å vinne noe i begynnelsen, noe som i hovedsak betydde at hun fikk kritikk for å ikke ha vunnet VM i 2003. Dette var i og for seg skillet som markerte at Tyskland tok over dominansen i VM, mens USA beholdt dominansen i OL. Heinrichs vant for øvrig OL i Athen som trener. Ettersom hun la opp i 1991, var dette hennes eneste OL-medalje.
Prompepute

En prompepute er et redskap som benyttes til narrestreker, og redskapet slår spesielt an blant de som har en såkalt flatulenshumor, som er en del av humorkategorien «barnehagehumor». Objektet er en form for pute som virker på en slik måte at når noe av større vekt trykkes ned på den, lager den en lyd som imiterer en promp, derav navnet «prompepute».

Historie

Den romerske keiseren Elagabalus, også kjent som Heliogabalus, var kjent for å ta i bruk en prototype av en prompepute på mange av sine middagstilstelninger,, men den moderne versjonen vi kjenner i dag ble oppfunnet på nytt på 1920-tallet av JEM Rubber Co. i Toronto, Canada, av ansatte som eksperimenterte med rester av gummistykker. Eieren av firmaet kontaktet dansken Samuel Sorenson Adams som var oppfinner av mange narrestrekleker (S.S. Adams Co.), med sin nye oppfinnelse. Adams sa at produktet var «for vulgært» og aldri kom til å slå an. JEM Rubber tilbød ideen til Johnson Smith Company som solgte produktet med stor suksess. S.S. Adams Co. produserte senere sin egen variant som ble kalt «Razzberry Cushion».
Bad Bramstedtlands amt

Bad Bramstedtlands amt (tysk: Amt Bad Bramstedt-Land) er et amt i kretsen Segeberg i Schleswig-Holstein, Tyskland. Amtet består av 14 kommuner, og dekker et areal på tilsammen 186,4 km², og har 10 647 innbyggere (2007). Amtets administrasjon ligger i byen Bad Bramstedt som, til tross for amtets navn, ikke er en del av det.
Turesis

Utseende

Middelsstore (vingespenn ca. 30 millimeter), brune smygere med hvite flekker på forvingene.

Levevis

Larvene lever på gress.

Utbredelse

Slekten er utbredt i Mellom- og Sør-Amerika.
Moron

Utseende

Pteropliini er små til middelsstore trebukker med sylindrisk kroppsform. De fleste er kamuflasjefargede i brunt eller grått og kan ligne kvist-stumper. Antennene er gjerne omtrent så lange som kroppen.

Levevis

Disse billene har larver som lever i død ved.

Utbredelse

Arten elver på Borneo.
Dagon

Utseende

Små, brune sommerfugler, vingene med lyse bånd og flekker.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.

Utbredelse

Slekten er utbredt i den Neotropiske økosonen, langs Andesfjellene.
Lophorina intercedens

Biologi

Arten trives i tropisk regnskog og lavereliggende montan regnskog, i høyder fra havet og opp til cirka 1 400 moh, unntaksvis opp til 1 740 moh. Svært lite annet er imidlertid kjent for øyeblikket, annet enn at den regnes som livskraftig på IUCNs rødliste.

Taksonomi

L. intercedens, som tidligere var klassifisert til slekten Ptiloris, har sammen med magnifica, paradisea og victoriae i senere tid blitt samlet til Lophorina. Dette har samlet de såkalte rifleparadisfuglene i én slekt. Disse regnes av og til som et artskompleks. Arten har ifølge NNKF per 12. april 2017 ikke et offisielt norsk navn.
PDA

En personlig digital assistent (PDA), også kjent som håndholdt PC, personlig dataassistent eller  Palmtop (ettersom Palm, Inc. var tidlig ute med produksjonen av PDA-er), er en mobil enhet som fungerer som en personlig informasjonsmanager. Nåværende PDA-er har ofte muligheten til å koble til Internett. En PDA har en skjerm, slik at det så det er mulig å inkludere en nettleser, men noen nyere modeller har også muligheter for lyd, slik at de kan brukes som mobiltelefoner eller bærbare mediespillere. Mange PDA-er kan få tilgang til internett, intranett eller ekstranett, via Wi-Fi. Moderne PDA-er har gjerne berøringsskjerm.
Begrepet PDA ble først brukt 7. januar 1992 av Apple Computer sin toppsjef John Sculley på Consumer Electronics Show i Las Vegas, Nevada, med henvisning til deres produkt Apple Newton. I 1996 introduserte Nokia den første mobiltelefonen med full PDA-funksjonalitet, 9000 Communicator, som vokste til å bli verdens mest solgte PDA. Denne Communicator ga støtet til en ny kategori av mobiltelefoner, smarttelefonen. I dag er det store flertallet av alle PDA smarttelefoner. Over 150 millioner smarttelefoner selges hvert år, mens enkeltstående PDA-er uten funksjonaliteten til en mobiltelefon kun selger rundt 3 millioner enheter per år. PDA-er i tradisjonell form, og uttrykket som sådan, er dermed på vei ut. Smarttelefoner er heller gjerne omtalt som «Personal Pocket Computer».

Funksjoner

En PDA kan inneholde en rekke funksjoner i tillegg til kalender, kalkulator, adressebok og klokke. Blant annet kan de ha systemer for utveksling av meldinger, som e-post, og navigasjonssystem. PDA-er bruker ofte USB for å koble til datamaskinen, og har som regel støtte for Blåtann og trådløse nettverk gjennom Wi-Fi.
Prisen på tradisjonelle PDA-er varierte fra 3 000 til 20 000 kroner.
La oss leve livet her

La oss leve livet her er et musikkalbum utgitt av Howards i 1974. Etter denne plateutgivelsen ble bandet oppløst.